కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ind vs Aus 2nd T20: శతకంతో మ్యాక్స్‌‌వెల్ విధ్వంసం.. ఆసీస్‌దే టీ20 సిరీస్
బెంగళూరు వేదికగా జరిగిన రెండో టీ20లో ఆఖరి ఓవర్లో ఆసీస్ విజయం సాధించింది. ఈ విజయంతో 2-0 తేడాతో టీ20 సిరీస్‌ను కైవసం చేసుకుంది. శతకం బాదిన మ్యాక్స్‌‌వెల్ ఆసీస్‌కు సిరీస్‌ను అందించాడు.
Samayam Telugu | Updated:
Feb 27, 2019, 10:38PM IST
Ind vs Aus 2nd T20: శతకంతో మ్యాక్స్‌‌వెల్ విధ్వంసం.. ఆసీస్‌దే టీ20 సిరీస్
హైలైట్స్
బెంగళూరు వేదికగా జరిగిన రెండో టీ20లో ఆఖరి ఓవర్లో ఆసీస్ విజయం సాధించింది.
ఈ విజయంతో 2-0 తేడాతో టీ20 సిరీస్‌ను కైవసం చేసుకుంది.
శతకం బాదిన మ్యాక్స్‌‌వెల్ ఆసీస్‌కు సిరీస్‌ను అందించాడు.
బెంగళూరు వేదికగా జరిగిన రెండో టీ20లో ఆఖరి ఓవర్లో ఆసీస్ విజయం సాధించింది. ఈ విజయంతో 2-0 తేడాతో టీ20 సిరీస్‌ను కైవసం చేసుకుంది. భారత గడ్డపై ఆసీస్‌కు ఇదే తొలి టీ20 సిరీస్‌ కావడం విశేషం. 191 పరుగుల లక్ష్యంతో బరిలో దిగిన ఆస్ట్రేలియా 22 పరుగులకే రెండు వికెట్లు కోల్పోయింది. కానీ షార్ట్ (40), మ్యాక్స్‌వెల్ (55 బంతుల్లో 113 నాటౌట్) ఆ జట్టును ఆదుకున్నారు. వీరిద్దరూ మూడో వికెట్‌కు 73 పరుగులు జోడించారు. షార్ట్ ఔటైనా మ్యాక్స్‌వెల్ దూకుడు తగ్గలేదు. 28 బంతుల్లోనే అర్ధ సెంచరీ చేసిన మ్యాక్సీ.. 50 బంతుల్లోనే సెంచరీ సాధించాడు. మెరుపు శతకం బాదిన మ్యాక్స్‌వెల్ ఆసీస్ విజయంలో కీలక పాత్ర పోషించాడు.
9 సిక్స్‌లు, 7 ఫోర్లతో చెలరేగిన మ్యాక్స్‌వెల్ ఒంటి చేత్తో భారత్‌కు మ్యాచ్‌ను దూరం చేశాడు. బుమ్రా స్లో డెలివరీలను కూడా మ్యాక్సీ బౌండరీలుగా మలిచాడు. సొంత గడ్డ మీద చివరిగా 2015లో దక్షిణాఫ్రికాకు టీ20 సిరీస్ కోల్పోయిన భారత్.. మ్యాక్స్‌వెల్ దూకుడుతో మళ్లీ ఇన్నాళ్లకు స్వదేశంలో టెస్టు సిరీస్‌ను కోల్పోయింది.
అంతకు ముందు టాస్ ఓడి ముందుగా బ్యాటింగ్ చేసిన భారత్ 4 వికెట్ల నష్టానికి 190 పరుగులు చేసింది. ఆరంభంలో లోకల్ బాయ్ కేఎల్ రాహుల్ (26 బంతుల్లో 47) దూకుడుగా ఆడగా.. కెప్టెన్ కోహ్లి (38 బంతుల్లో 72 నాటౌట్), ధోనీ (23 బంతుల్లో 40) సిక్స్‌ల మోత మోగించడంతో భారత్ భారీ స్కోరు సాధించింది. ఒకరితో మరొకరు పోటీ పడి సిక్స్‌లు బాదిన ధోనీ, కోహ్లి.. చిన్నస్వామి స్టేడియాన్ని హోరెత్తించారు. ఈ మ్యాచ్‌లో భారత బ్యాట్స్‌మెన్ 13 సిక్స్‌లు బాదారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.